Beate Ellingsen

Beate Ellingsen (født 28. oktober 1950 i Oslo) er en norsk interiørarkitekt og møbeldesigner som driver eget firma i Oslo.

Hun er utdannet med artium fra Oslo katedralskole, handelsbrev fra Wangs Handelsskole, snekkerlinje fra videregående skole, og diplom fra avdelingen for interiørarkitektur ved SHKS 1977. Hun var ansatt hos arkitektene Lund & Slaatto 1977–88, og etablerte deretter eget firma. 

Firmaet har blant annet levert interiør til Oslo Tinghus, de norske ambassadene i Riga (1993), Kyiv (1995) og Berlin (1999) og Kastellet skole i Oslo (2004).

Som møbeldesigner er Ellingsen best kjent for stolen Ida for Sørlie MøblerIda stol og bord, som er premiert.norskdesign.no  Møblene er vist i flere kollektivutstillinger etter 1987.

Beate Ellingsen har fått Oslo bys kulturstipend 1990, Jacob-prisen 1996, Merket for god design (for stolen Ida) 1997 og Statens byggeskikkpris 2001 for Sametinget.

 Referanser 

 Eksterne lenker 


Kategori:Norske møbeldesignere
Kategori:Norske interiørarkitekter
Kategori:Fødsler i 1950